**ՆԱԽԱԳԻԾ**

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ

**Ո Ր Ո Շ ՈՒ Մ**

\_\_\_\_\_\_- Ա

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2018 ԹՎԱԿԱՆԻ ԴԵԿՏԵՄԲԵՐԻ 6-Ի ԹԻՎ 1402-Ա ՈՐՈՇՄԱՆ ՄԵՋ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

Ղեկավարվելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածի 1-ին մասի պահանջներով` Հայաստանի Հանրապետության կառավարությունը որոշում է.

1. Հայաստանի Հանրապետության կառավարության 2018 թվականի դեկտեմբերի 6-ի «**Գույք հետ վերցնելու և Հայաստանի Հանրապետության պաշտպանության նախարարությանն ամրացնելու մասին**» թիվ 1402-Ն որոշման մեջ կատարել հետևյալ փոփոխությունները`

1) Որոշման 1-ին և 2-րդ կետերում «տրանսպորտի, կապի և տեղեկատվական տեխնոլոգիաների» բառերը փոխարինել «տարածքային կառավարման և ենթակառուցվածքների» բառերով։

2) Որոշման 2-րդ կետում «մեկամսյա ժամկետում» բառերը փոխարինել «մինչև 2020 թվականի հուլիսի 30-ը» բառերով:

3) Որոշման հավելվածը շարադրել նոր խմբագրությամբ՝ համաձայն հավելվածի:

Հավելված  
Հայաստանի Հանրապետության կառավարության 2020 թվականի  
 -----------ի N --------Ա որոշման

«Հավելված  
Հայաստանի Հանրապետության կառավարության 2018 թվականի  
դեկտեմբերի 6-ի N 1402-Ա որոշման

**ՑԱՆԿ**

Հայաստանի Հանրապետության պաշտպանության նախարարությանն ամրացվող գույքի

|  |  |  |  |  |
| --- | --- | --- | --- | --- |
| NN ը/կ | Գույքի անվանումը | Չափը | Քանակը | Հաշվեկշռային արժեքը |
| 1. | Բետոնե խողովակաձև կոնստրուկցիաներ | 1.5 մ | 2 | 0 |
| 2. | Բետոնե խողովակաձև կոնստրուկցիաներ | 1 մ | 5 | 0 |
| 3. | Երկաթբետոնե խողովակաձև կոնստրուկցիաներ | 2\*2 մ | 182 | 0 |
| 4. | Երկաթբետոնե խողովակաձև կոնստրուկցիաներ | 3\*2.5 մ | 264 | 0 |
| 5. | Կամրջային երկաթբետոնե հեծան | 12\*0,95\*0,6մ | 16 | 0 |
| 6. | Կամրջային երկաթբետոնե հեծան | 9\*0,95\*0,5մ | 26 | 0 |
| 7. | Երկաթբետոնե սալեր | 4\*0.9\*0.5 մ | 11 | 0 |

**ՏԵՂԵԿԱՆՔ-հիմնավորոՒՄ**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 6-ի թիվ 1402-Ա որոշման մեջ փոփոխություններ կատարելու մասին» որոշման նախագծի ընդունման

**Իրավական ակտի ընդունման անհրաժեշտություն**

**Սույն որոշման ընդունումը պայմանավորված է** Հայաստանի Հանրապետության կառավարության 2018 թվականի դեկտեմբերի 6-ի թիվ 1402-Ա որոշման **(այսուհետև` Որոշում)**  հավելվածում նշված` ՀՀ պաշտպանության նախարարությանը հանձնվող **գույքի (այսուհետև` Գույք)** ճշգրտված չափերը և քանակը Որոշման մեջ արտացոլելու, ինչպես նաև Գույքի հանձնման-ընդունման, այդ թվում հաշվապահական հաշվառման գործընթացի իրականացման նոր ժամկետ սահմանելու անհրաժեշտությամբ:

**Կարգավորման հարաբերությունների ներկա վիճակը և առկա խնդիրները**

Որոշման համաձայն՝ Հայաստանի Հանրապետության տրանսպորտի, կապի և տեղեկատվական տեխնոլոգիաների և Հայաստանի Հանրապետության պաշտպանության նախարարներին հանձնարարվել է մեկամսյա ժամկետում (մինչև 13.01.2019թ.) Հայաստանի Հանրապետության օրենսդրությամբ սահմանված կարգով ապահովել Գույքի հանձնման-ընդունման աշխատանքների կատարումը:

Որոշման պահանջների կատարումն ապահովելու նպատակով իրականացվել է Գույքի մանրամասն զննություն, հաշվարկ, որի ընթացքում պարզվել է, որ Գույքի չափերը և քանակը չեն համապատասխանում Որոշման հավելվածում նշված չափերին և քանակին: Այնուամենայնիվ, Գույքը փաստացի հաշվարկված քանակով և չափով փուլ առ փուլ (հաշվի առնելով եղանակային պայմանները, երկաթբետոնյա կոնստրուկցիաների մեծ չափերը և քանակը)՝ մինչև 2019 թվականի սեպտեմբեր ամիսը‚ հանձնվել է ՀՀ պաշտպանության նախարարությանը:

Արդյունքում‚ վերոգրյալ խնդիրներով պայմանավորված, հնարավոր չի եղել Որոշմամբ նախատեսված 1-ամսյա ժամկետում (մինչև 13.01.2019թ.) ապահովել Գույքի հանձնման-ընդունման, այդ թվում իրավական ձևակերպման, հաշվապահական հաշվառման աշխատանքների կատարումը:

Նշվածով պայմանավորված՝ առաջարկվում է Որոշման մեջ կատարել փոփոխություններ՝ ճշգրտելով Գույքի քանակը և չափերը, ինչպես նաև սահմանել Գույքի հանձնման-ընդունման նոր ժամկետ, որի ընթացքում ՀՀ պաշտպանության նախարարությունը հնարավորություն կունենա իրականացնելու ընդունված Գույքի իրավական ձևակերպման և հաշվապահական հաշվառման գործընթացը:

Բացի այդ, նկատի ունենալով, որ **«Կառավարության կառուցվածքի և գործունեության մասին» օրենքում փոփոխություններ և լրացումներ կատարելու մասին**» 2019 թվականի մայիսի 8-ին թիվ ՀՕ-31-Ն ՀՀ օրենքով տրանսպորտի բնագավառի լիազորությունները վերապահվել են ՀՀ տարածքային կառավարման և ենթակառուցվածքների նախարարությանը, ուստի նախագծում առաջարկվում է կատարել համապատասխան փոփոխություններ:

**Իրավական ակտի կիրարկման դեպքում ակնկալվող արդյունքը**

Որոշման ընդունման արդյունքում կճշգրտվեն ՀՀ պաշտպանության նախարարությանը հանձնվող Գույքի քանակը և չափը, կսահմանվի Գույքի հանձնման-ընդունման աշխատանքների իրականացման նոր ժամկետ, ինչը թույլ կտա Որոշման պահանջներին համապատասխան իրականացնել Գույքի իրավական ձևակերպման և հաշվապահական հաշվառման գործընթացը:

**ՏԵՂԵԿԱՆՔ**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 6-ի թիվ 1402-Ա որոշման մեջ փոփոխություններ կատարելու մասին» որոշման նախագծի կապակցությամբ պետական բյուջեում ծախսերի և եկամուտների ավելացման կամ նվազեցման վերաբերյալ

Որոշման ընդունումը ՀՀ 2020 թվականի պետական բյուջեի ծախսերի ավելացում կամ նվազեցում չի նախատեսում:

**ՑԱՆԿ**

Իրավական ակտերի, որոնց հիման վրա կամ որոնցից օգտվելով մշակվել է ՀՀ կառավարության «Հայաստանի Հանրապետության կառավարության 2018 թվականի դեկտեմբերի 6-ի թիվ 1402-Ա որոշման մեջ փոփոխություններ կատարելու մասին» որոշման նախագիծը

Որոշման նախագիծը մշակվել է «Նորմատիվ իրավական ակտերի մասին» Հայաստանի Հանրապետության oրենքի պահանջներին համապատասխան:

**ՏԵՂԵԿԱՆՔ**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 6-ի թիվ 1402-Ա որոշման մեջ փոփոխություններ կատարելու մասին» որոշման նախագծի ընդունման կապակցությամբ այլ իրավական ակտերում փոփոխություն կամ լրացումներ կատարելու անհրաժեշտության վերաբերյալ

Որոշման նախագծի ընդունմամբ այլ իրավական ակտերում փոփոխություններ կամ լրացումներ կատարելու անհրաժեշտություն չի առաջանում:

**ՑԱՆԿ**

ՀՀ կառավարության «Հայաստանի Հանրապետության կառավարության 2018 թվականի դեկտեմբերի 6-ի թիվ 1402-Ա որոշման մեջ փոփոխություններ կատարելու մասին» որոշման նախագծի հեղինակների (մշակողների)

Որոշման նախագիծը մշակվել է ՀՀ տարածքային կառավարման և ենթակառուցվածքների նախարարության կողմից: